
Les hommes naissent et demeurent libres et égaux en droits; les distinctions sociales ne peuvent être fondées que sur ľutilité commune. Le but de toute association politique est la conservation des droits naturels et imprescriptibles de ľhomme; ces droits sont la liberté, la propriété, la sûrté, la résistance á ľoppression. Le principe de toute souveranité réside essentiellement dans la nation, nul corps, nul individu ne peuvent exercer d’autorité qui n’en émane expressément. La liberté consiste á pouvoir faire tout ce qui ne nuit pas á autrui.
Cuvinte cheie/mots clés
Dreptul internaţional/ droit international; organizaţii internaţionale/les organisations internationales; ordine juridică/ľ orde juridique; responsabilitate internaţională/ la responsabilité internationale; drepturile omului/ les droits de ľhomme; organizaţii internaţionale/les organisations internationales; libertatea/ la liberté; des droits naturels/drepturi naturale; proprietatea/ la propriété
1. Chestiuni introductive.
„Considerăm aceste adevăruri ca fiind evidente prin ele însele: că toţi oamenii au fost creaţi egali, că ei sunt înzestraţi de Creatorul lor cu anumite drepturi inalienabile , că printre acestea se află Viaţa; Libertatea şi urmărirea Fericirii”. Ideea esenţială care stă

la baza Declaraţiei (n.n. este vorba despre Declaraţia de Independenţă a SUA) – că toţi ne naştem liberi în această lume; că fiecare dintre noiare încă de la naştere un număr de drepturi care nu îi pot fi luate de nicio persoană sau de niciun stat fără un motiv întemeiat; că prin propriile noastre eforturi , putem şi trebuie să neconstruim viaţa aşa cum vrem – este una pe care o înţelege fiecare om. Ea ne ghidează, ea ne arată calea în fiecare zi. 166
Într-adevăr, valoarea libertăţii individuale este atât de profund înrădăcinată în noi încât tindem să o considerăm firească. Este uşor să uităm că, atunci când a apărut această Declaraţie, această idee era complet radicală prin implicaţiile ei. Este o idee pe care o parte a lumii încă o respinge – şi pentru care şi mai mare parte a omenirii găseşte puţine dovezi în viaţa de zi cu zi.
Fără a intra acum într-un excurs asupra evoluţiei istorice, vom face trimitere la preocupările statelor pentru protecţia internaţională a drepturilor omului în a doua jumătate a secolului XX, perioada ce a urmat înfiinţării Organizaţiei Naţiunilor Unite (ONU) care, prppunându-şi ca unul dintre scopuri să fie realizarea cooperării internaţionale în promovarea şi încurajarea respectării drepturilor şi libertăţilor fundamentale ale drepturilor omului, a impulsionat crearea unor mecanisme de protecţie la nivel mondial şi regional.
Rod al acumulărilor, protecţia internaţională a drepturilor omului îşi are rădăcinile istorice în încercările de a garanta egalitatea de tratament a minorităţilor religioase, care s-au manifestat încă din secolul al XIII lea , precum şi într-o serie de tratate privind interzicerea sclaviei şi a comerţului cu sclavi, adoptate în secolul al XIX – lea 167 .
De asemenea, unele doctrine şi instituţii ale dreptului internaţional care au precedat înfiinţarea ONU, cum ar fi răspunderea statelor pentru prejudiciile cauzate străinilor, dreptul umanitar 168 , protecţia minorităţilor în sistemul Societăţii Naţiunilor sau standardele promovate de Organizaţia Intenaţională a muncii, au anticipat crearea cadrului normativ internaţional al drepturilor omului.
Aceste au fost însă reglementări parţiale, limitate, ca urmare, între altele, a caracterului interstatal al dreptului internaţional, a faptului că statele erau singurele subiecte ale dreptului internaţional şi în irtutea suveranităţii lor, regimul la care statul îşi supunea proprii cetăţeni era considerat o problemă de drept intern, nefiind reglementată la nivel internaţional. În ceea ce priveşte pe străinii aflaţi pe teritoriul statului, dreptul internaţional tradiţional a consacrat obligaţia acestuia de a-i trata în conformitate cu o serie de standarde minime de civilizasţie şi justiţie 169 , însă această obligaţie era asumată faţă de statul ai cărei cetăţeni erau aceştia, singurul îndreptăţit să solicite repararea prejudiciuli în caz de neconformare.
Adoptarea Convenţiei de la Geneva din 1864, pentru ameliorarea soartei militarilor răniţi în forţele armate în campanie, a reprezentat începutul dreptului internaţional umanitar 170 şi, totodată, prima tentativă de umanizarea acestuia 171 ,(n.n. sublinierea noastră V.S. Bădescu) care a fost dezvoltat apoi prin adoptarea unor tratate internaţionale, având drept scop garantarea unei protecţii minime combatanţilor şi populaţiei civile, în timp de conflict armat.
Un alt aspect important în evoluţia drepturilor omului la nivel internaţional îl reprezintă protecţia minorităţilor în Europa. Prin Tratatul de la Berlin din 1878, o serie de state, printre care şi România, s-au angajat să acorde libertatea religioasă persoanelor aflate sub jurisdicţia lor. În baza tratatelor încheiate la sfârşitul primului război mondial şi a Pactului Societăţii Naţiunilor unor state, între care şi România, li s-a impus asumarea unor obligaţii privind protecţia minorităţilor aflate sub jurisdicţia lor.
O contribuţie importantă în evoluţia drepturilor omului la nivel internaţional a avut-o înfiinţarea, prin Tratatul de la Versailles, a Organizaţiei Internaţionale a Muncii, care avea ca obiective îmbunătăţirea condiţiilor de muncă ale oamenilor şi promovarea libertăţii de asociere 172 .
2. Clasificarea drepturilor omului.
Drepturile omului sunt clasificate ]n doctrină, potrivit unui criteriu cronologic, în trei „generaţii” de drepturi fundamentale. Drepturile civile şi politice formează prima generaţie, drepturile economice, sociale şi culturale reprezintă a doua generaţie, în vreme ce a treia generaţie reuneşte drepturi „noi” cum sunt dreptul la pace, dreptul la dezvoltare sau la un mediu sănătos.
Drepturile civile şi politice, care s-au născut în perioada revoluţiei franceze şi respectiv s Războiului de independenţă a SUA, sunt considerate drepturi individuale ce impun obligaţii „negative” din partea statului, care trebuie să se abţină de a aduce atingere acestor libertăţi ale persoanei. Drepturile economice, sociale şi culturale sunt privite ca obiective ce urmează a fi atinse şi care necesită acţiuni”pozitive” din partea statului, concretizate în programe şi politici naţionale care implică alocarea unor sume de bani şi prestarea unor servicii. În fine, drepturile din a treia generaţie mai sunt denumite şi drepturi colective, întrucât se bazează pe noţiunea de solidaritate internaţională într-o lume globalizată 173 .
Această clasificare este însă pur teoretică, în realitate nefiind posibilă trasarea unor linii clare de demarcaţie, între cele trei generaţii de drepturi. Astfel, unele drepturi sunt dificil de încadrat într-una din cele trei categorii. Este cazul dreptului de proprietate, considerat un drept civil, iar alteori un drept economic.
Nici afirmaţia potrivit căreia drepturile economice şi sociale sunt drepturi pozitive, care „costă bani”, iar cele civile şi politice sunt drepturi negative, care nu impun obligaţii financiare în sarcina statului, nu rezistă unei analize mai aprofundate. Există drepturi civile şi politice care, pentru a nu rămâne literă moartă, necesită cheltuieli considerabile. Astfel, dreptul la un proces corect implică o serie de garanţii procedurale costisitoare, exercitarea dreptului la vot mobilizează resurse financiare mari şi exemplele ar continua. Totodată, nu toate drepturile economice şi sociale impun cheltuirea unor sume de bani. Unele dintre acestea, cum ar fi dreptul la salariu egal pentru muncă de valoare egală, pot fi garantate prin măsuri legislative adecvate, care să
interzică şi să sancţioneze discriminarea la locul de muncă.
Diferenţa între drepturile civile şi politice, pe de o parte şi drepturile economice, sociale şi culturale, pe de altă parte, se regăsesc totuşi în mecanismele de protecţie create la nivel internaţional pentru aceste două categorii de drepturi. Astfel, respectarea drepturilor economice şi sociale este monitorizată, de regulă, exclusiv prin raportări periodice ale guvernelor către comitetele înfiinţate în baza diferitelor tratate care le garantează, în timp ce, pentru drepturile civile şi politice au fost dezvoltate sisteme de examinare a comunicărilor individuale, care pot fi adresate organismelor internaţionale, inclusiv de către persoanele fizice care se consideră victime ale încălcării acestor drepturi.
3. Protecţia drepturilor omului la nivelul ONU.
La nivelul ONU există două tipuri de mecanisme de protecţie a drepturilor omului. O primă categorie o reprezintă sistemul creat pe baza prevederilor cartei ONU. Cea de a doua reuneşte o serie de tratate care garantează drepturile fundamentale ale tuturor fiinţelor umane sau drepturile anumitor categorii de persoane care, datorită situaţiei lor necesită o protecţie specială, cum sunt femeile, copii, refugiaţii etc.
3.1. Mecanisme create în baza Cartei ONU
Carta ONU cuprinde unele referiri la drepturile omului şi libertăţile fundamentale, în baza cărora au fost promovate şi create o serie de mecanisme în domeniu. Astfel, în preambul se afirmă „credinţa în drepturile fundamentale ale omului, în demnitatea şi valoarea persoanei umane”. Obligaţiile principale ale ONU şi statelor membre, privind drepturile omului, sunt consacrate în art. 55 şi 56 din Cartă. Conform art. 55, organizaţia va promova respectarea universală şi efectivă a drepturilor omului şi libertăţilor fundamentale pentru toţi, iar potrivit art. 56, membrii ONU se obligă să întreprindă acţiuni în comun şi separat, în cooperare cu organizaţia, pentru realizarea scopurilor enunţate în art.55.
În fine, art. 13 şi art. 62 conferă Adunării Generale şi respectiv Consiliului Economic şi Social (ECOSOC) o serie de atribuţii, în domeniul promovării drepturilor omului şi libertăţilor fundamentale.
3.1.1. Comisia drepturilor omului şi Subcomisia pentru prevenirea discriminării şi protecţia minorităţilor
Comisia drepturilor omului a fost înfiinţată în 1946 de către ECOSOC, în temeiul prevederilor art. 68 din Carta ONU, potrivit cărora ECOSOC „va înfiinţa comisii pentru problemele economice şi sociale şi pentru promovarea drepturilor omului”. Comisia este formată dintr-un număr de state membre, desemnate de ECOSOC pentru o perioadă de trei ani, potrivit principiului reprezentării geografice echitabile. Printre atribuţiile Comisiei se numără aceea de a redacta propuneri, recomandări şi rapoarte privind drepturile omului către ECOSOC, precum şi de a-l asista în coordonarea activităţilor
ONU în acest domeniu 174 .
La rândul ei, Comisia a înfiinţat, în 1947, Subcomisia pentru prevenirea discriminării şi protecţia minorităţilor, formată din 26 de experţi independenţi aleşi pentru un mandat de patru ani. În ciuda denumirii sale, mandatul subcomisiei nu se limitează la prevenirea discriminării şi protecţia grupurilor minoritare, ci este mai larg, incluzând activităţi similare celor desfăşurate de Comisie 175 .
În cei 57 de ani care s-au scurs de la crearea sa, Comisia a jucat un rol important în redactarea proiectelor de convenţii şi documente internaţionale privind drepturile omului.
Astfel, de exemplu, Comisia a elaborat Declaraţia Universală a Drepturilor Omului, care a fost adoptată prin Rezoluţia 217 (III) a Adunării generale, la data de 10 decembrie 1948 176 . Declaraţia are 30 de articole şi reprezintă primul catalog internaţional, care reuneşte, într-un singur document, principalele drepturi civile, politice, economice, sociale şi culturale, fiind considerată o interpretare „cvasiautentică” a prevederilor Cartei ONU privitoare la drepturile omului. Deşi nu are forţă juridică obligatorie per se, Declaraţia a avut o influenţă considerabilă asupra
dezvoltării drepturilor omului. Prevederile sale au fost încorporate în constituţiile naţionale ale mai multor state şi au stat la baza creării unor norme cutumiare şi a elaborării unor tratate intenaţionale, cum sunt cele două pacte: Pactul internaţional privind drepturile civile şi politice şi Pactul internaţional privind drepturile economice, sociale şi culturale.
Adoptarea unor instrumente juridice internaţionale, care garantează drepturile omului, nu s-a dovedit suficientă pentru respectarea acestora în practică, în lipsa unui mecanism de control şi protecţie la nivel internaţional.
În anii care au urmat înfiinţării sale, Comisia drepturilor omului a primit un mare număr de plângeri privind încălcări individuale sau în masă ale drepturilor omului, în a căror soluţionare nu s-a putut însă implica, neavând mandat în acest sens. Situaţia s-a schimbat spre sfârşitul anilor 60, în urma adoptării de către ECOSOC a două rezoluţii, respectiv Rezoluţia 1235 din 1967 şi Rezoluţia 1503 din 1970.
Rezoluţia 1235, autorizează Comisia şi Subcomisia să examineze, în sesiunipublice, informaţiile privind încălcările în masă ale drepturilor omului, care le sunt semnalate de către: state, membrii Subcomisiei şi organizaţiile neguvernamentale care statut consultativ pe lângă ONU.
În baza acestei rezoluţii, Comisia a dezvoltat două tipuri de proceduri de monitorizare a situaţiei drepturilor omului la nivel mondial, constând în numirea unor raportori şi grupuri de lucru pentru anumite ţări şi respectiv a unor raportori şi grupuri de lucru pe anumite teme. Această „supraveghere” are rolul să facă presiuni asupra guvernelor, în vederea îmbunătăţirii situaţiei drepturilor omuluzi. Din acest motiv, Comisia a iniţiat, la începutul anilor 80, cel de-al doilea tip de misiuni, respectiv numirea unor raportori sau grupuri de lucru pe anumite teme – cum sunt situaţia persoanelor dispărute, tortura, execuţiile extrajudiciare, detenţia arbitrară, libertatea de exprimare, xenofobia şi rasismul sau violenţa împotriva femeilor – care au mandat universal. Aceştia sunt autorizaţi să examineze informaţiile relevante, privind încălcările drepturilor omului care fac obiectul mandatului lor primite din partea tuturor surselor credibile.
Spre deosebire de Rezoluţia 1235, care autorizează Comisia şi Subcomisia să examineze informaţiile publice privind încălcări ale drepturilor omului, Rezoluţia 1503, adoptată trei ani mai târziu, reglementează o procedură confidenţială de examinare a comunicărilor care reclamă încălcări în masă ale drepturilor omului şi libertăţilor fundamentale, venite din partea persoanelor fizice, a grupurilor de persoane sau a organizaţiilor neguvernamentale care apără drepturile omului. Pentru a fi admisibilă, o astfel de comunicare trebuie să nu fia anonimă şi să nu folosească un limbaj insultător sau abiziv.
3.1.2. Înaltul Comisar pentru Drepturile Omului
Sfârşitul Războiului Rece a pus capăt rivalităţii între est şi vest şi a marcat începutul unei perioade de cooperare la nivel internaţional, inclusiv în domeniul drepturlor omului. Această schimbare a determinat însă şi apariţia sau intensificarea unor conflicte în diferite ţări sau regiuni. În acest context, Coferinţa mondială privind drepturile omului, desfăşurată la Viena, în 1993, a fost considerată cadrul propice pentru dezvoltarea sistemului ONU de promovare şi protecţie a drepturlor omului. Elementul central al acestui proces de reformă l-areprezentatcrearea postului de Înalt Comisar pentru Drepturile Omului, a cărui înfiinţare, recomandată în Declaraţia şi Programul de Acţiune de la Viena, a fost decisă de Adunarea Generală, prin Rezoluţia 48/141 din 20 decembrie 1993 177 .
Potrivit acestei rezoluţii, Înaltul Comisar pentru Drepturile Omului este funcţionarul ONU care poartă răspunderea principală pentru activităţile organizaţiei în domeniul drepturilor omului, subordonat Secretarulului general. Printre atribuţiile sale se numără aceea de a juca un rol activ atât în vederea realizării depline a tuturor drepturilor omului cât şi a prevenirii încălcărilor aduse acestora, prin asigurarea unui echilibru între promovarea drepturilor omului şi principiul suveranităţii statelor.
3.2. Analiza principalelor tratate privind drepturile omului şi mecanismele de control al respectării prevederilor acestora
3.2.1.Semnificaţia şi conţinutul Pactului internaţional privind drepturile civile şi politice
În perioada care a urmat adoptării Declaraţiei Universale a Drepturilor Omului, statele membre ONU au recunoscut necesitatea includerii prevederilor acesteia într-un instrument cu forţă juridică obligatorie. Deşi iniţial s-a dorit adoptarea unui singur tratat, pe fondul războiului Rece şi a divergenţelor ideologice dintre SUA şi Ex- URSS s-a optat pentru adoptarea a două pacte, unul pentru drepturile civile şi politice, iar celălalt privind drepturile economice, sociale şi culturale. Pactele au fost adoptate de către Adunarea generală pe data de 16 decembrie 1966 şi au intrat în vigoare în 1976.
Pactul privind drepturile civile şi politice 178 , alcătuit din preambul şi
şase părţi, prevede un set de drepturi esenţiale. În articolul 1 se afirmă, ca drept general şi hotărâtor, dreptul popoarelor la autodeterminare, iar articolul 2 impune statelor părţi obligaţia de a corda persoanelor aflate pe teritoriul lor drepturile enumerate în Partea a III a şi anume: dreptul la viaţă (art. 6), dreptul de a n u fi supus torturii sau tratamentelor inumane (art. 7), dreptul de a nu fi ţinut în sclavie (art. 8), dreptul la libertate şi securitate personală (art. 9). Dreptul persoanelor deţinute de a fi tratate cu umanitate (art. 11), dreptul persoanei aflată legal pe teritoriul statuluide a se mişca liber şi de a-şi alege în mod liber reşedinţa (art. 12), dreptul străinilor de a nu fi expulzaţi arbitrar (art. 13), dreptul la un proces corect (art. 14), dreptul de a nu fi condamnat pentru o faptă care nu era infracţiune la data săvârşirii ei (art.15), dreptul de a fi recunoscut ca subiect de drept (art. 16), dreptul la viaţă privată (art. 17), libertatea de gândire, conştiinţă şi religie (art. 18). Libertatea de opinie şi expresie (art. 19), libertatea întrunirilor (art. 21), dreptul la liberă asociere (art. 22), dreptul la căsătorie şi la întemeierea unei familii (art. 23), drepturile coplilului (art. 24), dreptul cetăţenilor de a participa la viaţa politică (art. 25),dreptul la egalitate în faţa legii (art. 26), drepturile persoanelor aparţinând minorităţilor (art. 27).
Art. 4 din Pact autorizează statele părţi să ia măsuri derogatorii de la obligaţiile ce le revin, în cazul în care un pericol public excepţional ameninţă existenţa naţiunii, cu condiţia ca aesta să fie proclamat printr-un act oficial, iar guvernul să informeze imediat Secretarul General al ONU cu privire la prevederile de la care înţelege să deroge şi la motivele care stau la baza acestei decizii. Măsurile derogatorii nu trebuie să fie incompatibile cu celelalte obligaţii prevăzute în Pact şi nu trebuie să implice o discriminare pe temei de rasă, culoare, sex, limbă, religie sau origine socială.
O serie de prevederi autorizează statele să restrângă exerciţiul unor drepturi, cu condiţia ca aceste limitări să fie prevăzute de lege şi să fie necesare pentru ocrotirea unei alte valori sociale importante, cum ar fi securitatea naţională, ordinea publică, sănătatea şi moralitaea publică sau drepturile şi libertăţile altora.
Organismul principal abilitat să monitorizeze respectarea prevederilor Pactului este Comitetul drepturilor omului, format din 18 experţi independenţi, desemnaţi şi aleşi de guvernele statelor părţi pentru un mandat de 4 ani (art. 32). Deciziile se iau cu majoritate de voturi, Comitetul fiind abilitat să-şi stabilească propriile reguli de procedură, în conformitate cu prevederile art. 39. Comitetul se reuneşte de trei ori pe an, la New York şi Geneva.
Competenţele Comitetului au fost extinse prin prevederile Primului Protocol Facultativ la Pactul privind drepturile civile şi politice, adoptat în 1966 şi intrat în vigoare în 1976 179 . Potrivt art. 1 din Protocol, Comitetul poate primi şi examina comunicări din partea persoanelor fizice, care se cconsideră victime ale unei încălcări de către un stat parte la Pact şi Protocol, a unui drept garantat de Pact. Pentru a fi examinată de către Comitet, o comunicare trebuie să îndeplinească o serie de condiţii de admisibilitate.
Potrivit art. 4 din Protocol, comunicările care au fost declarate admisibile sunt adude la cunoştinţa guvernului interesat care, în termen de şase luni, poate trimite Comitetului observaţiile sale privind problema şi eventual măsurile pe care le-a luat pentru rezolvarea acesteia. Procedura este confidenţială şi se bazează exclusiv pe informări scrise din partea ambelor părţi, cu excluderea audierilor orale, examinării martorilor sau constatării la faţa locului, ceea ce uneori crează probleme în stabilirea situaţiei de fapt.
Deciziile Comitetului în baza acestei proceduri, numite „opinii finale”, nu au forţă juridică obligatorie. În măsura în care Comitetul constată o încălcare a unei prevedri din Pact, va cere guvernului să ofere victimei un remediu corespunzător şi să adopte unele măsuri menite să preîntâmpine comiterea unor abuzuri similare în viitor. În fine, trebuie menţionat că în 1989 a fost adoptat Al Doilea Protocol Facultativ la Pactul privind drepturile civile şi politice, care prevede abolirea pedepsei cu moartea. Protocolul a intrat în vigoare în 1991 180 .
3.2.2. Semnificaţia şi conţinutul Pactului internaţional privind drepturile economice, sociale şi culturale
Pactul privind drepturile economice, sociale şi culturale a fost adoptat în 1966 şi a intrat în vigoare în 1976 181 , odată cu Pactul privind drepturile civile şi politice, cele două Pacte completându-se reciproc. Cu toate acestea, între ele există diferenţe notabile în ceea ce priveşte atât obligaţiile asumate de statele părţi, cât şi sistemele de monitorizare a respectării acestor obligaţii. Astfel, potrivit prevederilor Pactului privind drepturile economice, sociale şi culturale, aceste drepturi pot fi implementate progresiv şi nu imediat, ca drepturile civile şi politice. De asemenea, mecanismul de control al respectării
de către state a obligaţiilor care le revin în baza Pactului se reduce la un sistem de raportare periodică.
Drepturile garantate prin Pact, cuprinse în partea a III a, sunt dreptul la muncă (art. 6) şi la condiţii juste şi favorabile de muncă (art. 7), dreptul de a forma un sindicat şi de a se alătura acestuia, precum şi dreptul la grevă (art. 8), dreptul la securitate socială (art. 9), protecţia familiei (art.10), dreptul la un standard de viaţă adecvat (art. 11), dreptul la sănătate (art. 12), dreptul la educaţie (art. 13) şi dreptul de a participa la viaţa culturală (art. 15).
În 1985 ECOSOC a decis, prin Rezoluţia 1951/17 din 28 mai 1985, înfiinţarea unui nou organism, format din 18 experţi independenţi, care să aibă rolul de a-l asista în evaluarea rapoartelor statelor. Acesta s-a numit Comitetul pentru drepturile economice, sociale şi culturale.
3.2.3.Semnificaţia dispoziţiilor Convenţiei pentru eliminarea tuturor formelor de discriminare rasială
Convenţia pentru eliminarea tuturor formelor de discriminare rasială a fost adoptată de Adunarea Generală în 1965 şi a intrat în vigoare în 1969 182 .
Ea se distinge printr-o definiţie cuprinzătoare a „discriminării rasiale” şi obligaţii stricte în sarcina statelor. Convenţia defineşte noţiunea de discriminare rasială ca fiind orice deosebire, excludere, restricţie sau preferinţă, întemeiată pe rasă, culoare, ascendenţă sau origine naţională sau etnică, ce are ca scop sau efect de a a distruge sau compromite recunoaşterea, folosinţa sau exercitarea, în condiţii de egalitate, a drepturilor omului şi a libertăţilor fundamentale în domeniile politic, economic, social şi cultural sau în oricare domeniu al vieţii publice.
În temeiul art.8 din Convenţie a fost înfiinţat Comitetul pentru eliminarea discriminării rasiale, format din 18 experţi independenţi, aleşi de statele părţi dintre cetăţenii lor. Comitetul şi-a stabilit propriile reguli de procedură 183 . Convenţia a instituit trei mecanisme de control, de către Comitet, a măsurilor luate de statele părţi în vederea îndeplinirii obligaţiilor care le revin.
3.2.4. Relevanţa principalelor dispoziţii ale Convenţiei pentru eliminarea tuturor formelor de discriminare împotriva femeilor
Convenţia pentru eliminarea tuturor formelor de discriminare împotriva femeilor a fost adoptată de Adunarea Generală în 1979 şi a intrat în vigoare în 1981 184 . Statele părţi s-au angajat să promoveze principiul egalităţii între bărbaţi şi femei prin măsuri legislative şi alte măsuri corespunzătoare de abolire a practicilor şi cutumelor discriminatorii şi sancţionare a celor care le practică. (art. 2).
În temeiul art. 17 a fost înfiinţat Comitetul pentru eliminarea discriminării faţă de femei, care are rolul de a supraveghea punerea în practică a Convenţiei de către statele părţi. Comitetul este format din 23 de experţi, având o înaltă autoritate morală şi competenţă în drepturile femeilor, aleşi de statele părţi. Principala atribuţie a Comitetului este de a administra procedura de raportare, potrivit căreia fiecre stat parte la Convenţie trebuie să-i prezinte acestuia un raport iniţial, în termen de un an de la intrarea în vigoare a Convenţiei, iar ulterior din patru în patru ani sau ori de câte ori Comitetul îl solicită în acest sens. Comitetul se reuneşte anual pentru examinarea rapoartelor statelor într-o sesiune a cărei durată nu depăşeşte, de obicei, două săptămâni (art. 20).
La 6 octombrie 1999, la New York, a fost adoptat Protocolul Opţional la Convenţie 185 , prin care statele părţi au recunoscut o extindere a competenţei Comitetului, în sensul de a primi şi analiza comunicări din partea persoanelor sau grupurilor de persoane aflate sub jurisdicţia unui stat parte, care se consideră victimele unei încălcări, de către acel stat, a drepturilor garantate prin Convenţie. După examinarea comunicării, Comitetul redactează un raport cuprinzând recomandările sale, pe care îl trimite autorului comunicării şi statului parte respectiv (art. 7). În conformitate cu dispoziţiile art. 8, în cazul în care Comitetul primeşte informaţii credibile privind încălcări grave sau sistematice, de către un stat parte, ale drepturilor garantate prin Convenţie, acesta va invita statul respectivsă coopereze la examinarea acestor informaţii. Mai mult, Comitetul poate să desemneze unul sau mai mulţi dintre membrii săi să efectueze o anchetă, care poate să includă şi o vizită la faţa locului, dacă există acordul statului vizat. După examinarea concluziilor anchetei, Comitetul le va înainta statului respectiv, împreună cu orice comentarii saun recomandări pe care le consideră oportune (art. 8).
3.2.5. Caracterul cuprinzător şi semnificaţia umană a Convenţiei împotriva torturii şi a altor tratamente sau pedepse crude, inmumane sau degradante
Convenţia a fost adoptată de Adunarea Generală în 1984 şi a intrat în vigoare în 1987 186 . Potrivit art. 1 din Convenţie, tortura este definită ca orice act prin care se provoacă unei persoane, cu intenţie, o durere sau suferinţe puternice de natură fizică sau psihică, în special cu scopul de a obţine, de la această persoană sau de la o terţă persoană, informaţii sau mărturisiri, de a o pedepsi pentru un act pe care aceasta sau o terţă persoană l-a comis sau este
bănuită că l-a comis, de a o intimida sau de a face presiuni asupra sa, sau pentru orice alt motiv bazat pe o formă de discriminare, atunci când o asemenea durere sau suferinţă sunt provocate de către un agent al autorităţii publice sau orice altă persoană care acţionează cu titlu oficial, sau la instigarea sau cu consimţământul expres sau tacit al unor asemenea persoane. Statele părţi s-au angajat să incrimineze tortura (art. 4) şi să ia măsurile necesare în vederea prevenirii comiterii actelor de tortură pe teritoriile aflate sub jurisdicţia lor. De asemenea, statele sunt obligate să nu extrădeze sau să returneze o persoană, într-un stat unde aceasta riscă să fie supusă torturii (art. 3). În fine, Convenţia obligă statele să prevină şi să sancţioneze nu numai actele de tortură, ci şi alte forme de tratament crud, inuman sau degradant (art. 10-13 şi 16).
Art. 5 din Convenţie consacră sistemul jurisdicţiei universale, potrivit căruia fiecare stat parte are competenţa să judece actele de tortură, indiferent unde s-au comis acestea şi indiferent dacă făptuitorul este sau nu cetăţeanul său. Astfel, statul este obligat fie să-l judece pe cel ce se face vinovat de acte de tortură, fie să-l extrădeze pentru a fi judecat în străinătate. În acest mod se previne transformarea teritoriului unui stat într-un loc de refugiu pentru torţionari.
Convenţia prevede înfiinţarea unui organ de supraveghere a modului în care statele părţi îşi îndeplinesc obligaţiile ce le revin, numit Comitetul împotriva torturii. Acesta este format din 10 experţi independenţi, aleşi de statele părţi, prin vot secret, pentru un mandat de 4 ani.
3.3. Rolul instituţiilor specializate ale ONU în promovarea
drepturilor omului
Anumite instituţii specializate ale ONU au, potrivit mandatului lor atribuţii în domeniul promovării drepturilor şi libertăţilor fundamentale. Acestea sunt Organizaţia Internaţională a muncii (OIM) în domeniul dreptului la muncă, a condiţiilor de muncă şi a drepturilor sindicale, Organizaţia Naţiunilor Unite pentru Educaţie, Ştiinţă şi Cultură (UNESCO) în ce priveşte dreptul la educaţie, libertatea de expresie şi drepturile culturale, Organizaţia pentru Alimentaţie şi Agricultură (FAO), al cărei mandat acoperă dreptul la o alimentaţie adecvată şi Organizaţia Mondială a Sănătăţii (OMS) care promovează dreptul la sănătate. Un rol special revine instituţiilor financiare şi anume Fondul Monetar Internaţional (FMI) şi Banca Mondială, ale căror politici şi activităţi pot afecta gradul de realizare a drepturilor economice, sociale şi culturale, mai ales în statele aflate în curs de dezvoltare.
În cadrul unor instituţii specializate, în special OIM şi UNESCO, au fost adoptate instrumente juridice privitoare la punerea în aplicare a anumitor drepturi ale omului. Începând din 1919, anul înfiinţării sale OIM şi UNESCO, a adoptat un număr de peste 170 de convenţii care reglementează drepturile sindicale, egalitatea de şanse şi tratament la locul de muncă, condiţii de muncă adecvate care să asigure sănătatea şi siguranţa muncitorilor, măsuri de securitate socială şi de protecţie a muncitorilor migranţi.

